Watchmen (film)
<s>Watchmen () je američki science fiction film snimljen 2009. godine u režiji Zacka Snydera.</s><s>Predstavlja adaptaciju istoimenog stripa Alana Moorea i Davea Gibbonsa.</s><s>Radnja se događa u alternativnom historijskom univerzumu 1985. godine u kojem superheroji i maskirani osvetnici, nakon tajanstvenog ubistva jednog od njih nastoje razotkriti globalnu zavjeru, dok istovremeno eskalira Hladni rat i prijeti izbijanjem apokaliptičnog nuklearnog sukoba.</s><s>Watchmen se pokušavao snimati dugo godina, ali su ekranizaciju priječile kako komplikacije oko autorskih prava, tako i komplicirani zaplet i potreba za skupim specijalnim efektima.</s><s>Snyder je film uspio snimiti nedugo nakon izuzetnog uspjeha sa filmom 300, u kome je također bio ekranizirao naizgled "nefilmičan" strip.</s><s>Za razliku od 300, koji je koristio isključivo zeleni ekran.</s><s>U Watchmen su, međutim, djelomično korištene konvencionalne tehnike, a što ga je učinilo jednim od skupljih filmova svog doba.</s><s>Na kino-blagajnama nije postigao naročiti uspjeh, a kritike su bile mlake.</s><s>Među poklonicima originalnog stripa je izazvao duboke podjele između onih koji ga smatraju za Hollywood neobično vjernom adaptacijom i onih koji smatraju da je Snyder u potpunosti promašio poantu.</s>

<s>Izvori</s>

<s>Vanjske veze</s>

<s>Američki filmovi
SF-filmovi
Akcije (filmovi)
Filmovi o superherojima
Alternativnohistorijski filmovi
Filmovi temeljeni na stripovima
Watchmen</s>

